Pot fi câteva explicații pentru care aluatul nu s-a separat: 1. proporția dintre ingrediente - este o prăjitură care nu se face "din ochi". Asigurați-vă că ați măsurat corect toate ingredientele înainte să vă apucați de lucru. 2. nu ați bătut suficient albușurile - asigurați-vă că le mixați până devin spumă fermă, care nu cade de pe telurile mixerului. 3. ați amestecat prea mult - amestecarea excesivă sau prea energică a aluatului va avea ca rezultat scoaterea aerului înglobat în albușuri și de aceea stratul superior nu se va forma corespunzător. 4. temperatura cuptorului - acest desert are nevoie de temperatură mai mică și de timp mai lung de coacere decât majoritatea deserturilor. Asigurați-vă că setați corect cuporul sau folosiți un termometru cu care să monitorizați temperatura.